pythainlp/thai-wiki-dataset-v3 huggingface dataset:
ขอย้อนวัยให้หัวใจกลับไปเฟี้ยว

Mr.Back ขอย้อนวัยให้หัวใจกลับไปเฟี้ยว  เป็นละครโทรทัศน์ของประเทศเกาหลีใต้ นำแสดงโดย ชิน ฮา-คยุน, ชัง นา-รา, อีจุน, พัก เย-จิน, ชุง ซุก-ว็อน ออกอากาศทางช่อง บริษัทกระจายเสียงและแพร่ภาพมุนฮวา ตั้งแต่วันที่ 5 พฤศจิกายน – 25 ธันวาคม พ.ศ. 2557 จำนวน 16 ตอน
สำหรับประเทศไทยออกอากาศทาง โมโน 29 ทุกวันจันทร์ เวลา 19.10 น.
== เรื่องย่อ ==
ชเว โก-บง ประธานโรงแรมวัย 70 ที่ไม่คำนึงถึงอะไรเลยนอกจากตัวเขาและเงินเท่านั้น ชเว โก-บง (ชิน ฮาก-ยุน) เป็นชายวัย 70 และเป็นคนบริหารธุรกิจใหญ่แห่งหนึ่ง วันหนึ่งเขากลายเป็นชายวัย 30 เศษโดยบังเอิญ และรู้จักความรักเป็นครั้งแรกในชีวิต การเริ่มต้นใหม่ของช่วงชีวิตในครั้งที่สองกำลังเริ่มต้นขึ้นอีกครั้ง และเพื่อที่ครั้งนี้เขาจะได้มีชีวิตอย่างเหมาะสม จากชายวัย 70 ที่ไม่รู้อะไรเลยอย่างชเว โก-บงได้กลับมาอายุ 30 อีกครั้ง ทำให้เขาเริ่มเรียนรู้การสร้างความสัมพันธ์กับผู้อื่นมากขึ้น ด้วยเหตุนี้ เขาจึงอาจมีการจัดลำดับความสำคัญในชีวิตใหม่ และอาจจะให้ความสำคัญ กับสิ่งอื่นๆ ในชีวิตมากขึ้นนั้นก็คือการตกหลุมรักใครสักคน หรือการที่ได้เริ่มเจอรักที่แท้จริงเป็นครั้งแรก
== นักแสดง ==
ชิน ฮา-คยุน รับบทเป็น ชเว โก-บง/ชเว ชิน-ฮยุง
ชัง นา-รา รับบทเป็น อึน ฮา-ซู
อีจุน รับบทเป็น ชเว แด-ฮัน
พัก เย-จิน รับบทเป็น ฮง จี-ยุน
ชุง ซุก-ว็อน รับบทเป็น ชุง ยี-กุน
ฮวัง โบ-รา รับบทเป็น ยู นัน-ฮี
โค ยุน รับบทเป็น คัง กี-ชัน
โช มี-รยุง รับบทเป็น ชเว มี-ฮเย
ช็อน กุก-ฮวัน รับบทเป็น ชเว ย็อง-ดัล
ฮวัง ย็อง-ฮี รับบทเป็น อี อิน-จา
อี มุน-ซิก รับบทเป็น ชุง คยุง แบ
อี มี-โด รับบทเป็น ซน อู-ย็อน
อี มี-ย็อง รับบทเป็น โก จุง-ซุก
== ความนิยม ==
== รางวัลและการเสนอชื่อเข้าชิง ==
== อ้างอิง ==
== แหล่งข้อมูลอื่น ==
Mr. Back official MBC website 
Mr. Baek at MBC Global Media
ละครโทรทัศน์ช่องบริษัทกระจายเสียงและแพร่ภาพมุนฮวา‎
ฟูเชอ-กรูเยอ

ฟูเชอ-กรูเยอ (Fushë-Krujë) เป็นเมืองในเทศมณฑลดูร์เริส ประเทศแอลเบเนีย ในปี ค.ศ. 2011 มีประชากรทั้งหมด 18,477 คน
== อ้างอิง ==
== แหล่งข้อมูลอื่น ==
เมืองในประเทศแอลเบเนีย
ประวัติศาสตร์รัฐอัสสัม

ดินแดนที่เป็นรัฐอัสสัม ประเทศอินเดียในปัจจุบันนี้ ในมหาภารตะกล่าวว่าเป็นดินแดนของแคว้นกามรูป ซึ่งปกครองบริเวณลุ่มแม่น้ำพรหมบุตร ภูฏาน และเบงกอลตะวันออก ในบันทึกของพระถังซำจั๋ง  กล่าวถึงกษัตริย์ที่ปกครองดินแดนนี้ว่านับถือศาสนาฮินดู มีศิลาและแผ่นจารึกแสดงให้เห็นว่ามีราชวงศ์ต่าง ๆ ปกครองดินแดนในบริเวณนี้อย่างต่อเนื่องตั้งแต่พุทธศตวรรษที่ 12-17
ในราวพุทธศตวรรษที่ 18 ไทอาหมซึ่งเป็นชาวไทใหญ่เผ่าหนึ่ง ได้เข้ามารุกรานอัสสัมใน พ.ศ. 1771 สามารถรบชนะชาวเขาในบริเวณนี้ และกลุ่มชนที่นับถือศาสนาฮินดูและตั้งอาณาจักรอาหม คำว่าอาหมนี้เป็นที่มาของคำว่าอัสสัม ในพุทธศตวรรษที่ 21–22 ชาวไทอาหมต้องต่อสู้กับราชวงศ์โมกุลที่ขยายอำนาจมาจากแคว้นเบงกอล ไทอาหมเอาชนะโมกุลได้เด็ดขาดใน พ.ศ. 2225 สามารถรวมบริเวณลุ่มแม่น้ำพรหมบุตรให้เป็นปึกแผ่น อาณาจักรอาหมเจริญสูงสุดในสมัยของพระเจ้ารุทระ สิงห์ ที่เริ่มให้บันทึกอาหมบุราณจี เริ่มติดต่อค้าขายกับทิเบต
ตั้งแต่พุทธศตวรรษที่ 21 เป็นต้นมา มีความพยายามที่จะลดอิทธิพลของราชวงศ์ โดยส่งเสริมลัทธิไวศณพแทน ทำให้เกิดการต่อต้านชาวไทอาหมโดยเฉพาะทางเหนือ ใน พ.ศ. 2329 พระเจ้าโควินาถ สิงห์ได้ขอความช่วยเหลือจากข้าหลวงใหญ่อังกฤษแห่งอินเดียให้มาช่วยปราบ อังกฤษส่งทหารมาช่วยรักษาความสงบในอัสสัม ต่อมาใน พ.ศ. 2360 พม่าเข้ามาแทรกแซงโดยอ้างว่าได้รับการขอร้องจากพาทันจันทร์ซึ่งเป็นฝ่ายต่อต้านกษัตริย์อาหม จนเกิดสงครามพม่า-อังกฤษครั้งที่หนึ่ง เมื่อสงครามสิ้นสุดได้ลงนามในสนธิสัญญาสันติภาพยันดาโบ ทำให้อัสสัมกลายเป็นดินแดนของอังกฤษ
ใน พ.ศ. 2381 อังกฤษรวมอัสสัมเข้ากับเบงกอลของอังกฤษ และใน พ.ศ. 2382 อัสสัมทั้งหมดอยู่ภายใต้การปกครองของอังกฤษ และได้แยกตัวออกมาเป็นมณฑลต่างหากจากเบงกอลใน พ.ศ. 2467 ในช่วงที่อังกฤษปกครองได้พยายามลดอำนาจของชาวไทอาหม  ให้ใช้ภาษาเบงกอลเป็นภาษาราชการและให้ชาวเบงกอลดำรงตำแหน่งทางการบริหารและสนับสนุนให้มุสลิมเบงกอลเข้ามาตั้งหลักแหล่ง ซึ่งทำให้เกิดปัญหาความขัดแย้งเรื่องชนเผ่าในระยะยาว ในระหว่างสงครามโลกครั้งที่ 2 อัสสัมเป็นเส้นทางลำเลียงที่สำคัญไปยังพม่าและเป็นยุทธภูมิสำคัญใน พ.ศ. 2487
หลังจากอินเดียได้รับเอกราช อัสสัมมีฐานะเป็นรัฐหนึ่งของอินเดีย ตั้งแต่ พ.ศ. 2493 การแบ่งเขตของอัสสัมออกเป็นรัฐต่างๆทำให้ชาวอัสสัมไม่พอใจเพราะถือเป็นการแบ่งแยกดินแดนของตน เมื่อเกิดสงครามกลางเมืองในปากีสถานเมื่อ พ.ศ. 2514 มีชาวมุสลิมเบงกอลจากปากีสถานตะวันออกจำนวนมากอพยพเข้าไปในอัสสัมโดยการสนับสนุนของรัฐบาลอินเดีย ทำให้ชาวอัสสัมเกรงว่าชาวเบงกอลจะเข้ามามีบทบาทในรัฐอัสสัมมากเกินไป และหลังจากนั้นก็มีความขัดแย้งระหว่างรัฐบาลอัสสัมกับกลุ่มการเมืองต่าง ๆ เพื่อเรียกร้องสิทธิของตน
== อ้างอิง ==
สาคร ช่วยประสิทธิ์. อัสสัม ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539.หน้า 262-264
ประวัติศาสตร์อินเดีย
พัก ย็อง-ช็อล

พัก ย็อง-ช็อล (박영철; Park Young-chul) เกิดวันที่ 14 เมษายน ค.ศ. 1954 เป็นอดีตนักยูโดชาวเกาหลีใต้ ผู้เข้าร่วมการแข่งขันกีฬาโอลิมปิกฤดูร้อน 1976
== อ้างอิง ==
นักยูโดชาวเกาหลีใต้
นักยูโดในโอลิมปิกฤดูร้อน 1976
นักกีฬาโอลิมปิกทีมชาติเกาหลีใต้
นักกีฬาเหรียญทองแดงโอลิมปิก
เจิ่น วัน ซวน

เจิ่น วัน ซวน (Trần Văn Xuân) เป็นนักฟันดาบสากลชาวเวียดนาม เขาเข้าร่วมการแข่งขันในกีฬาโอลิมปิกฤดูร้อน 1960 และ1964
== อ้างอิง ==
บุคคลจากโฮจิมินห์ซิตี
นักฟันดาบสากลชาวเวียดนาม
นักฟันดาบสากลในโอลิมปิกฤดูร้อน 1960
นักฟันดาบสากลในโอลิมปิกฤดูร้อน 1964
เหงียน เถ หลก

เหงียน เถ หลก (Nguyễn Thế Lộc) เป็นนักฟันดาบสากลชาวเวียดนาม เขาเข้าร่วมในประเภทกระบี่บุคคลในกีฬาโอลิมปิกฤดูร้อน 1964 และ1968
== อ้างอิง ==
บุคคลจากโฮจิมินห์ซิตี
นักฟันดาบสากลชาวเวียดนาม
นักฟันดาบสากลในโอลิมปิกฤดูร้อน 1964
นักฟันดาบสากลในโอลิมปิกฤดูร้อน 1968
นักกีฬาโอลิมปิกทีมชาติเวียดนาม
อ็องแซลม์ ปาแย็ง

อ็องแซลม์ ปาแย็ง (Anselme Payen; 6 มกราคม ค.ศ. 1795 – 12 พฤษภาคม ค.ศ. 1878) เป็นนักเคมีชาวฝรั่งเศส เกิดที่กรุงปารีส ได้รับการศึกษาจากบิดาก่อนจะเรียนต่อด้านเคมีที่วิทยาลัยสารพัดช่าง (École Polytechnique) เมื่อปาแย็งอายุได้ 23 ปี เขาทำงานเป็นผู้จัดการโรงงานผลิตบอแรกซ์ ปาแย็งพัฒนากระบวนการสังเคราะห์บอแรกซ์จากโซเดียมและกรดบอริก วิธีนี้ช่วยลดการนำเข้าบอแรกซ์จากอินเดียตะวันออกและสิ้นสุดการผูกขาดตลาดการค้าบอแรกซ์ของดัตช์ นอกจากนี้เขายังพัฒนากระบวนการผลิตน้ำตาล แป้งและแอลกอฮอล์จากมันฝรั่ง คิดค้นวิธีคำนวณหาปริมาณไนโตรเจนและประดิษฐ์ดีคัลเลอริมิเตอร์ (decolorimeter) เพื่อใช้ศึกษาคุณสมบัติของน้ำตาล
ในปี ค.ศ. 1833 ปาแย็งค้นพบเอนไซม์ชนิดแรกคือ ไดแอสเทส (diastase) ต่อมาเขาดำรงตำแหน่งศาสตราจารย์ที่วิทยาลัยกลางปารีส (École Centrale Paris) ในปี ค.ศ. 1838 ปาแย็งค้นพบเซลลูโลส เขาเสียชีวิตที่กรุงปารีสในปี ค.ศ. 1878
== สิ่งสืบเนื่อง ==
สมาคมเคมีแห่งอเมริกาสาขาเซลลูโลสและวัสดุทดแทน (Cellulose and Renewable Materials Division) นำชื่อของปาแย็งไปตั้งเป็นรางวัลอ็องแซลม์ ปาแย็ง เพื่อมอบให้กับผู้ที่มีผลงานเกี่ยวกับเซลลูโลส
== อ้างอิง ==
== แหล่งข้อมูลอื่น ==
นักเคมีชาวฝรั่งเศส
บุคคลจากปารีส
เอ็นโซ อมอเร

เอริก อานต์ (Eric Arndt; 8 ธันวาคม ค.ศ. 1986) นักมวยปล้ำอาชีพชาวอเมริกันที่เคยสังกัดWWEภายใต้ชื่อ เอ็นโซ อมอเร (Enzo Amore) อดีตแท็กทีมร่วมกับบิ๊กแคส เป็นแชมป์ครุยเซอร์เวท WWE 2สมัย
==ผลงาน==
Pro Wrestling Illustrated
* Ranked No. 110 of the top 500 singles wrestlers in the PWI 500 in 2017
WWE
*WWE Cruiserweight Championship (2 times)
* NXT Year-End Award for Tag Team of the Year (2015) – 
==นัดที่เดิมพัน==
{|class="wikitable" style="width:100%;"
|-
!style="background: #e3e3e3;" width=20%|Winner (wager)
!style="background: #e3e3e3;" width=20%|Loser (wager)
!style="background: #e3e3e3;" width=20%|Location
!style="background: #e3e3e3;" width=20%|Event
!style="background: #e3e3e3;" width=15%|Date
!style="background: #e3e3e3;" width=5%|Notes
|-style="text-align:center;"
|Enzo Amore (hair) || Sylvester Lefort (hair) || Orlando, Florida ||  Fatal 4-Way ||  || 
|}
==อ้างอิง==
==แหล่งข้อมูลอื่น==
Enzo on WrestlingOrder 
นักมวยปล้ำอาชีพชาวอเมริกัน
นักมวยปล้ำอาชีพจากรัฐนิวเจอร์ซีย์
ผีเต็มตึก

ผีเต็มตึก (Rigor Mortis; จีนตัวเต็ม: 殭屍; จีนตัวย่อ: 僵尸; พินอิน: Jiāng shī) ภาพยนตร์ผีสัญชาติฮ่องกง ออกฉายในปลายปี ค.ศ. 2013
==เนื้อเรื่อง==
เฉิน เสี่ยวโห่ว อดีตนักแสดงที่รุ่งเรืองจากภาพยนตร์ผีในอดีต กำลังตกต่ำ ได้ย้ายเข้ามาอยู่ยังอพาร์ตเมนต์แห่งใหม่ที่มีบรรยายกาศของความเสื่อมโทรมและน่ากลัว ที่ห้อง 2442 ที่มีปริศนาในอดีตที่สยองขวัญอยู่ ก่อนที่จะพบว่า ณ ที่นี้มีแต่ผีเต็มไปหมด
==นักแสดง==
เฉิน เสี่ยวโห่ว...เฉิน เสี่ยวโห่ว
 อู๋ เอี่ยวฮั่น...อาตง, ผีกระโดด
ฮุ่ย อิงหง...อาเฟิง
 เฉิน โหย่ว...อาโหย่ว
บิลลี หลิว...อาเหยา
เป้า ฉีจิ้ง...ป้ามุ่ย
หลู ไห่เผิง...ลุงยิ่ง, รปภ.อาคาร
ฉ่ง ฟา...อาจารย์เกา
==เบื้องหลัง==
Rigor Mortis นับเป็นการหวนกลับคืนมาอีกครั้งของภาพยนตร์แนวผีกัดของฮ่องกง ที่ได้รับความนิยมสูงสุดในช่วงทศวรรษที่ 80  เช่น Mr. Vampire (ผีกัดอย่ากัดตอบ) โดย จูโน มัก ผู้กำกับฯตั้งใจจะสร้างขึ้นมาเพื่อระลึกถึงความทรงจำในอดีต ที่เจ้าตัวชื่นชอบ แต่มิได้มีสิ่งหนึ่งสิ่งใดเกี่ยวข้องหรือเป็นภาพยนตร์ภาคต่อกัน โดยขณะที่เริ่มเขียนบท นักแสดงที่เคยนำแสดงในภาพยนตร์ชุดก่อนหลัก ๆ อย่าง ริกกี้ ฮุย หรือหลิน เจิ้งอิง ก็ได้เสียชีวิตไป ซึ่งจูโน มัก ตั้งใจไว้ว่าจะนำนักแสดงในชุดก่อนที่เหมือนกับสัญลักษณ์ภาพยนตร์ในแนวนี้กลับมาให้หมด แต่ทว่ากลับทำได้เพียงแค่ 3 คนเท่านั้น คือ เฉิน เสี่ยวโหว,  เฉิน โหย่ว และ อู๋ เอี่ยวฮั่น ซึ่งเจ้าตัวได้เผยว่า หากจะมีสิ่งใดติดใจในเรื่องนี้ก็คือ ตัวนักแสดงนี่เอง โดยเฉพาะเฉิน โหย่ว และบิลลี หลิว นั้นได้เลิกราจากวงการการแสดงไปใช้ชีวิตยังต่างประเทศแล้ว ก็ยังหวนกลับมาแสดง โดยที่จูโน มัก ต้องใช้เวลานานเกลี้ยกล่อมให้ทั้งคู่กลับมาแสดงอีกครั้ง
แต่บรรยายกาศของเรื่องนั้นแตกต่างไปจากยุคทศวรรษที่ 80 ตรงที่ไม่มีมุกตลกแบบเจ็บตัวที่ขบขันอันเป็นเสน่ห์ หากแต่เต็มไปด้วยความสยองขวัญ น่าอึดอัด น่าสะพรึงกลัว คาดว่าคงได้รับอิทธิพลมาจากภาพยนตร์สยองขวัญของญี่ปุ่น เช่น Ju-On (ผีดุ) เนื่องจากผู้อำนวยการสร้าง คือ ทะเกะชิ ชิมิสุ เป็นผู้กำกับฯที่มีชื่อเสียงจาก Ju-On นั่นเอง แต่ก็ยังคงรายละเอียดเดิมเอาไว้ เช่น การใช้ข้าวเหนียวหรือยันต์แปดทิศในการปราบผี 
ภาพยนตร์ได้เข้าฉายในเทศกาลภาพยนตร์นานาชาติเวนิส ประเทศอิตาลี และเมื่อเข้าฉายที่ฮ่องกง เพียงสัปดาห์แรกก็ทำรายได้เป็นอันดับหนึ่งและทำรายได้ไปมากกว่า 10 ล้านเหรียญฮ่องกง
==อ้างอิง==
==แหล่งข้อมูลอื่น==
ภาพยนตร์สยองขวัญ
ภาพยนตร์ผี
ภาพยนตร์ฮ่องกง
ภาพยนตร์ที่ออกฉายในปี พ.ศ. 2556ภาพยนตร์ภาษาจีนกวางตุ้ง
กริมล็อค

กริมล็อก (Grimlock) เป็นชื่อตัวละครหุ่นยนต์พันธุ์ไดโนเสาร์ จากฝ่าย ไดโนบอทส์ จากการ์ตูนชุดเรื่อง ทรานส์ฟอร์มเมอร์ส
==ประวัติ==
===อนิเมะ===
====ยุค G1====
กริมล็อก ในยุคแรก ให้เสียงภาษาอังกฤษโดย เกรก เบอร์เกอร์ (Gregg Berger) มีบทบาทเป็นผู้นำไดโนบอทส์ที่มีอุปนิสัยชอบง่วงเหงาหาวนอนอยู่ตลอดเวลา แต่ก็ทำหน้าที่การงานต่าง ๆ ที่สำคัญได้ดีเยี่ยมเช่นเดียวกับหุ่นยนต์สายพันธุ์ปกติทั่วไป ลักษณะร่างกายในโหมดไดโนเสาร์ มีสีเทาสลับกับสีเหลือง มีหางสีครีม ส่วนร่างกายในโหมดปกตินั้น ในส่วนของหน้าอกมีสีเหลือง นอกเหนือจากนั้นจะเป็นสีเทาเข้มสลับกับสีเทาอ่อน และมีเกราะป้องกันด้านหลังซึ่งมีรูปร่างคล้ายปีก
====โรบอท อิน ดิสไกส์ 2015====
กริมล็อกในภาคนี้ มีลักษณะร่างกายท้วม สูงใหญ่ สีของร่างกายเป็นสีเขียวและสีดำ สามารถแปลงร่างเป็นได้ทั้งหุ่นยนต์โหมดปกติและโหมดไดโนเสาร์ กริมล็อกเป็นคู่อริกับหุ่นยนต์ดีเซปติคอนส์ นามว่า อันเดอร์ไบต์ ซึ่งมีรูปร่างเป็นไดโนเสาร์เช่นกัน โดยส่วนใหญ่กริมล็อกจะได้รับคำสั่งจาก ร้อยโท บัมเบิลบี ให้ทำภารกิจร่วมกับ สตรองอาร์ม หุ่นยนต์เพศหญิง และ ไซด์สไวป์ หุ่นยนต์จอมกะล่อน อยู่เสมอ
เสียงพากย์กริมล็อก ในภาคนี้ให้เสียงภาษาไทยโดย สิทธิสม มุทธานุกูลวงศ์ (ฉบับช่อง 3 family) และ กริน อักษรดี (ฉบับการ์ตูนเน็ตเวิร์ค) และให้เสียงภาษาอังกฤษโดย แครี่ เพย์ตั้น (Khary Payton)
===ฉบับคนแสดง===
====ทรานส์ฟอร์มเมอร์ส มหาวิบัติยุคสูญพันธุ์====
กริมล็อกปรากฏตัวขึ้นในฉบับภาพยนตร์คนแสดงเรื่องนี้เป็นเรื่องแรก แปลงร่างเป็นหุ่นยนต์โหมดไดโนเสาร์ตลอดเวลา สามารถพ่นไฟและกัดกินหุ่นยนต์ฝ่ายข้าศึกได้อย่างเยี่ยมยอด
เมื่อหลายล้านปีก่อน กองทัพยานบินของฝ่ายดีเซปติคอนส์ได้ทำการเปลี่ยนแปลงสัตว์โลก อาทิเช่น ไดโนเสาร์ และสัตว์ชนิดอื่น ๆ ที่อยู่ทั่วบริเวณให้กลายเป็นเผ่าพันธุ์เครื่องจักรกล จนกลายเป็น กริมล็อก และเหล่าไดโนบอทส์ ขึ้น ในปัจจุบัน กริมล็อกและเหล่าไดโนบอทส์กลายเป็นนักโทษรายสำคัญที่ถูกขังอยู่ในยานบินของ ล็อกดาวน์ หุ่นยนต์ฝ่ายนักล่าเงินรางวัล จนกระทั่ง อ็อพติมัส ไพรม์ และเหล่าออโต้บอทส์ แย่งชิงยานบินของล็อกดาวน์ซึ่งมีกริมล็อกและหุ่นยนต์ไดโนเสาร์ตัวอื่น ๆ ไปได้ แต่ถูก สติงเกอร์ หุ่นยนต์ตัวหนึ่งที่สร้างขึ้นโดยบริษัทเคเอสไอ ยิงถล่มยานของพวกเขาจนไปตกที่ประเทศฮ่องกง อ็อพติมัส ไพรม์ ได้พบที่คุมขังของกริมล็อกและหุ่นยนต์ไดโนบอทส์ตัวอื่น ๆ เข้า กริมล็อกและเหล่าไดโนบอทส์จึงได้รับการปล่อยตัว แต่กริมล็อกหยิ่งผยองไม่ยอมอยู่ในคำสั่งของ อ็อพติมัส ไพรม์ จนเกิดการต่อสู้กัน กริมล็อกยอมแพ้และร่วมมือกับ อ็อพติมัส ไพรม์ จากนั้นจึงออกเดินทางไปปราบปรามกองทัพของกัลวาทรอนที่กำลังฮึกเหิมอย่างหนัก สุดท้าย ทั้งออโต้บอทส์ และ ไดโนบอทส์ก็ได้รับชัยชนะในที่สุด กริมล็อกสูง 84 ฟุต
ตัวละครที่เป็นผู้บัญชาการ
ตัวละครที่เป็นพระมหากษัตริย์
ตัวละครในบันเทิงคดีที่มีพลังเหนือมนุษย์
ตัวละครชายในแอนิเมชัน
ผจญภัยไดโนเสาร์เพื่อนรัก

ผจญภัยไดโนเสาร์เพื่อนรัก (The Good Dinosaur) เป็นภาพยนตร์แอนิเมชันสามมิติ แนวคอมพิวเตอร์แอนิเมชัน ผจญภัย ตลก-ดราม่า ในปี พ.ศ. 2558 ผลิตโดย พิกซาร์แอนิเมชันสตูดิโอส์ จัดจำหน่ายและเผยแพร่โดย วอลท์ ดิสนีย์ พิคเจอร์ส นำแสดงโดย เรย์มอนด์ โอชัว, แจ็ค ไบรท์, แซม เอลเลียต, แอนนา แพควิน, เอ.เจ. บัคเลย์, เจฟฟรีย์ ไรท์, ฟรานเซส แม็คดอร์แมนด์ และ สตีฟ ซาห์น
ผจญภัยไดโนเสาร์เพื่อนรัก เข้าฉายรอบปฐมทัศน์เมื่อวันที่ 10 พฤศจิกายน พ.ศ. 2558 ที่กรุงปารีส และในสหรัฐอเมริกาเมื่อวันที่ 25 พฤศจิกายน พ.ศ. 2558 ภาพยนตร์ได้รับคำวิจารณ์ด้านบวกจากนักวิจารณ์ และนับเป็นครั้งแรกที่พิกซาร์ได้เปิดตัวภาพยนตร์สองเรื่องในปีเดียวกัน พร้อมกับ มหัศจรรย์อารมณ์อลเวง อีกด้วย
== เนื้อเรื่องย่อ ==
เป็นเรื่องราวของการตั้งคำถามว่าจะเกิดอะไรขึ้น ถ้าดาวเคราะห์น้อยไม่ได้ชนโลกจนไดโนเสาร์สูญพันธุ์ แต่หากมันมีชีวิตร่วมกันกับมนุษย์จะเป็นอย่างไร ซึ่งเล่าเรื่องผ่านตัวละครชื่อ อัลโล ไดโนเสาร์พันธุ์คอยาวกินพืชเป็นอาหาร หรือ อะแพโทซอรัส ซึ่งเป็นเพื่อนกับมนุษย์ และการเดินทางผ่านดินแดนอันรกร้างและลึกลั­บ อัลโลได้เรียนรู้ถึงพลังในการเผชิญหน้ากับความก­ลัวของเขา และค้นพบว่าจริงๆ แล้วเขาสามารถทำอะไรได้บ้­าง
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ ที่ดิสนีย์
เว็บไซต์อย่างเป็นทางการ  ที่พิกซาร์
ภาพยนตร์ที่ออกฉายในปี พ.ศ. 2558
ภาพยนตร์ประวัติศาสตร์ประยุกต์
ภาพยนตร์อเมริกัน 3 มิติ
ภาพยนตร์อเมริกัน
ภาพยนตร์ไดโนเสาร์
ภาพยนตร์ภาษาอังกฤษ
ภาพยนตร์โดยพิกซาร์
ภาพยนตร์โดยวอลต์ดิสนีย์พิกเชอส์
สหพันธ์ฟันดาบนานาชาติ

สหพันธ์ฟันดาบนานาชาติ (Fédération Internationale d'Escrime; International Fencing Federation) เป็นองค์กรที่ควบคุมดูแลกีฬาฟันดาบสากลระหว่างประเทศ ก่อตั้งขึ้นเมื่อวันที่ 29 พฤศจิกายน ค.ศ. 1913 ในปารีส ประเทศฝรั่งเศส ปัจจุบันสำนักงานใหญ่ตั้งอยู่ในโลซาน ประเทศสวิตเซอร์แลนด์ และมีสมาชิกทั้งหมด 135 ประเทศ
== รายการแข่งขัน ==
ฟันดาบชิงแชมป์โลก
ฟันดาบเวิลด์คัพ
ฟันดาบเยาวชนชิงแชมป์โลก
กีฬาฟันดาบในโอลิมปิก
== ประธานสหพันธ์ ==
1913–1921:  Albert Feyerik
1921–1924:  André Maginot
1925–1928:  George van Rossem
1929–1932:  Eugène Empeyta
1933–1948:  Paul Anspach
1949–1952:  Jacques Coutrot
1953–1956:  Giuseppe Mazzini
1957–1960:  Pierre Ferri
1961–1964:  Miguel de Capriles
1965–1980:  Pierre Ferri
1981–1984:  Giancarlo Brusati
1984–1992:  Rolland Boitelle
1993–2008:  René Roch
Since 2008:  Alisher Usmanov
== ประเทศสมาชิก ==
ณ ปี ค.ศ. 2012 สหพันธ์มีสมาชิกสมาพันธ์ 145 สมาพันธ์
{|  class="wikitable"
|----- bgcolor="#CDC9C9"
! width="16%" | ทวีปแอฟริกา (CAE)
 ทวีปอเมริกา (CPE)
! width="16%" | ทวีปเอเชีย (AFC)
ทวีปยุโรป (CEE)
! width="16%" | ทวีปโอเชียเนีย (OFC)
|-----
| align=left valign="top" |
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
|  style="text-align:left; vertical-align:top;"|
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
|  style="text-align:left; vertical-align:top;"|
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
|  style="text-align:left; vertical-align:top;"|
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
|  style="text-align:left; vertical-align:top;"|
 
 
|}
== อ้างอิง ==
== แหล่งข้อมูลอื่น ==
Fédération Internationale d'Escrime 
Olympics, FIE records
History of fencing
FIE calendar
Results of FIE competitions
FIE rules
FIE Magazines
FIE press releases
องค์กรกีฬา
องค์กรกีฬาระหว่างประเทศ
สหพันธ์กีฬาระหว่างประเทศ
โยฮัน เบาฮีน

โยฮัน เบาฮีน (Johann Bauhin; 12 ธันวาคม ค.ศ. 1541 – 26 ตุลาคม ค.ศ. 1613) หรือ ฌ็อง โบแอ็ง (Jean Bauhin) เป็นนักพฤกษศาสตร์ชาวสวิส เป็นบุตรของฌ็อง โบแอ็ง แพทย์ชาวฝรั่งเศสที่ย้ายมาอยู่ที่เมืองบาเซิลหลังเปลี่ยนมานับถือนิกายโปรเตสแตนต์ โยฮันมีน้องชายที่เป็นนักพฤกษศาสตร์เหมือนกันคือคัสพาร์ เบาฮีน โยฮันเรียนวิชาพฤกษศาสตร์กับเลออนฮาร์ท ฟุคส์ที่เมืองทือบิงเงินและร่วมเดินทางไปกับค็อนราท เก็สส์เนอร์ ก่อนจะทำงานเป็นแพทย์ที่บาเซิล ในปี ค.ศ. 1570 เขาได้รับเชิญให้ไปเป็นแพทย์ประจำตัวดยุกเฟรเดริกที่ 1 แห่งเวือร์ทเทิมแบร์ค ที่เมืองมงเบลียาร์ โยฮันทำงานอยู่ที่นั่นจนกระทั่งเสียชีวิตในปี ค.ศ. 1613
โยฮันมีผลงานสำคัญคือ Historia plantarum universalis ("ประวัติศาสตร์ทั่วไปของพืช") ที่รวบรวมความรู้ทางพฤกษศาสตร์ทั้งหมดในขณะนั้น แต่เขาเสียชีวิตก่อนผลงานจะเสร็จสมบูรณ์ ตำรานี้ตีพิมพ์ระหว่างปี ค.ศ. 1650-1651
ต่อมาลินเนียสนำชื่อของโยฮันและคัสพาร์ เบาฮีน ไปตั้งเป็นชื่อของสกุลชงโค (Bauhinia)
Bauhin, Johann – Historia plantarum universalis, 1650 – BEIC 6657321.jpg|Historia plantarum universalis, 1650
== อ้างอิง ==
== แหล่งข้อมูลอื่น ==
นักพฤกษศาสตร์ชาวสวิส
บุคคลจากบาเซิล
เก็บรัก

"เก็บรัก" เป็นซิงเกิลของ แอมมี่ เดอะบอตทอมบลูส์ ในปี พ.ศ. 2558 ประพันธ์เนื้อร้อง-แต่งทำนองโดย ไชยอมร แก้ววิบูลย์พันธุ์ (แอมมี่ เดอะบอตทอมบลูส์) และเรียบเรียงโดย เพิ่มศักดิ์ พิสิษฐ์สังฆการ ออกจำหน่ายครั้งแรกในวันที่ 2 กันยายน พ.ศ. 2558 มียอดวิวเกินร้อยล้านวิว
เพลงนี้ที่พูดถึงความรักในอีกมุมหนึ่ง โดยคนที่ไม่ได้คาดหวังอะไรจากคนรัก เพียงแค่ขอให้เขาหรือเธอได้เก็บความรักเอา­ไว้ ให้มันอยู่ที่เดิมที่ๆเคยอยู่ เผื่อว่าวันหนึ่ง อย่างน้อยๆ ความรักเล็กๆจากคนคนนี้ อาจจะเป็นกำลังใจให้เธอได้บ้างในวันข้างหน­้า
ซิงเกิ้ลนี้ แอมมี่ ได้ร่วมงานกับโปรดิวเซอร์ที่รู้ใจกันเป็นอ­ย่างดี เพิ่มศักดิ์ พิสิษฐ์สังฆการ (โอ๊บ )ที่เข้ามาช่วยแอมมี่ในการ Arrange เพลงนี้และค่อยๆประกอบทุกตัวโน๊ต ไม่ว่าจะเป็นจากไวโอลินหรือเชลโล่ เพื่อให้เพลงๆนี้มีบรรยากาศที่สามารถ เข้าไปสู่ทุกหัวใจคนฟังได้อย่างไม่ยากเย็น­เกินไป
มิวสิควีดีโอได้เป็นสีขาวดำ โดบแอมมี่ แสดงถึงความเศร้าของเพลง โดยมีคุณแอมมี่ ที่เล่นเปียโนและร้องเพลงในสถานที่ต่างๆ เป็นมิวสิควีดีโอที่เรียบง่าย แต่สวยและเป็นเอกลักษณ์มากๆ โดยการแต่งตัวที่เป็นเอกลักษณ์ของคุณแอมมี่ก็ยังมีอยู่ในมิวสิควีดีโอเพลงนี้ด้วย
==การตอบรับ==
เพลง "เก็บรัก" ได้ติดอันดับสูงสุด 1 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 1 พฤศจิยายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
===ชาร์ต===
{|class="wikitable"
!align="left"|ชาร์ต (พ.ศ. 2558)
!align="center"|อันดับสูงสุด
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองวีชาร์ตท็อป 100
| align = "center"| 14
|-
| align = "left"| ซี้ดเอฟเอ็ม ชาร์ตท็อป 20
| align = "center"| 1
|-
|}
==อ้างอิง==
เพลงไทยสากล
เพลงโซลไทย
เพลงอาร์แอนด์บีไทย
เพลงในปี พ.ศ. 2558
ซิงเกิลในปี พ.ศ. 2558
เพลงของแอมมี่ เดอะบอตทอมบลูส์
เพลงที่ประพันธ์คำร้องโดยไชยอมร แก้ววิบูลย์พันธุ์
เพลงบันทึกเสียงที่ผลิตโดยเพิ่มศักดิ์ พิสิษฐ์สังฆการ
ซิงเกิลในสังกัดไวท์มิวสิค
ซิงเกิลในสังกัดจีเอ็มเอ็ม แกรมมี่
คุณทองแดง ดิ อินสไปเรชั่นส์

คุณทองแดง ดิ อินสไปเรชั่นส์ เป็นภาพยนตร์แอนิเมชั่นของประเทศไทยในปี พ.ศ. 2558 โดยธนาคารกสิกรไทยเป็นผู้สนับสนุนหลักในการสร้าง พากย์เสียงโดย จิรายุ ตั้งศรีสุข, ชนาธิป สรงกระสินธ์, ศรัณย์รัชต์ วิสุทธิธาดา, เกตุเสพย์สวัสดิ์ ปาลกะวงศ์, พัชรศรี เบญจมาศ, เพ็ญพิสุทธิ์ เลิศรัตนชัย, สันติสุข พรหมศิริ, เกียรติศักดิ์ อุดมนาค, ณฐมน ภูวะปัจฉิม, ชนัญญา เลิศวัฒนามงคล ไข่มุก ชนัญญา, ธัญวิชญ์ วุฒิทวีวัฒน์, เคน ลิมกานน, จุไลภรณ์ อินทรลาวัณย์ และ วิภาดา จตุยศพร
ภาพยนตร์ได้รับแรงบันดาลใจจากเรื่องราวของ "คุณทองแดง" สุนัขทรงเลี้ยงในพระบาทสมเด็จพระบรมชนกาธิเบศร มหาภูมิพลอดุลยเดชมหาราช โดยแอนิเมชั่นเล่าถึงความกตัญญู ความกล้าหาญ และข้อคิด ประกอบไปด้วยแอนิเมชั่นทั้งหมด 3 เรื่อง เรื่องที่ 1 หมาวัด ถ่ายทอดเรื่องราวความกตัญญูของจร เรื่องที่ 2 ทองหล่อถ่ายทอดเรื่องราวลูกสุนัขที่มีภารกิจเป็นองครักษ์ปกป้องเด็กสาวตาบอดผู้เป็นเจ้านาย และเรื่องที่ 3 คอปเปอร์เพื่อนรักที่เป็นเรื่องโลกแห่งอนาคตของโลหะและโรบอท
== เนื้อเรื่อง ==
=== ตอนที่ 1 หมาวัด ===
เป็นเรื่องราวความกตัญญูของ "จร" สุนัขถูกทิ้งข้างถนนที่ถูกชุบเลี้ยงจากความเมตตาของหลวงพ่อรูปหนึ่ง ซึ่งถึงแม้จรจะเป็นเพียงหมาวัดธรรมดา แต่หัวใจที่หาญกล้าที่มีต่อสิ่งที่หลวงพ่อ ทำให้จรตัดสินใจที่จะปกป้องหลวงพ่อและทรัพย์สินของวัดด้วยชีวิต
=== ตอนที่ 2 ทองหล่อ ===
เป็นเรื่องราวของ "ทองหล่อ" ลูกสุนัขบ้านสวนธรรมดาๆ ที่มีหัวใจไม่ธรรมดาจากการเลือกยึดเอา "คุณทองแดง" สุนัขทรงเลี้ยงของพระบาทสมเด็จพระเจ้าอยู่หัวเป็นต้นแบบความกล้าหาญ เพื่อดูแลสาวน้อยพิการทางสายตา
=== ตอนที่ 3 คอปเปอร์เพื่อนรัก ===
เป็นเรื่องราวในโลกอนาคตของ "คอปเปอร์" สุนัขหุ่นยนต์ที่ถูกชุบชีวิตขึ้นมาจากเศษเหล็กโดย สนิมสาวน้อยหุ่นยนต์ช่างคิดแต่ไร้เพื่อน ที่การประกอบเศษเหล็กขึ้นมาครั้งนี้จะทำให้เธอได้เพื่อนใหม่และเปลี่ยนโลกแสนน่าเบื่อใบเดิมให้มีแต่เสียงหัวเราะขึ้นมา
== พากย์เสียง ==
=== ตอน หมาวัด ===
จิรายุ ตั้งศรีสุข พากย์เสียง จร
ศรัณย์รัชต์ วิสุทธิธาดา พากย์เสียง น้องเหมียว
เกตุเสพย์สวัสดิ์ ปาลกะวงศ์ พากย์เสียง บุญทิ้ง
ชนาธิป สรงกระสินธ์ พากย์เสียง บุญหลง
พัชรศรี เบญจมาศ พากย์เสียง บุญรอด
เพ็ญพิสุทธิ์ เลิศรัตนชัย พากย์เสียง บุญน้อย/บุญธรรม
เสียงซอ เลิศรัตนชัย พากย์เสียง หมาหมู่
ภัทรวุฒิ สมุทรนาวี พากย์เสียง หัวหน้าโจรขโมยพระ
ไกวัล วัฒนไกร พากย์เสียง หลวงพ่อแก้ว
วิทยา ผาสุข พากย์เสียง ปื๊ด
ธนกฤต เจนครองธรรม พากย์เสียง ป๊อด
=== ตอน ทองหล่อ ===
จุไลภรณ์ อินทรลาวัณย์ พากย์เสียง ฟ้า
อดิเรก วัฏลีลา พากย์เสียง ลุงยุทธ
วิภาดา จตุยศพร พากย์เสียง คุณยายพลับ
=== ตอน คอปเปอร์เพื่อนรัก ===
ชนัญญา เลิศวัฒนามงคล พากย์เสียง สนิม
สันติสุข พรหมศิริ พากย์เสียง น้าเขียว
เกียรติศักดิ์ อุดมนาค พากย์เสียง เผือก
ธัญวิชญ์ วุฒิทวีวัฒน์ พากย์เสียง วิน
เคน ลิมกานน พากย์เสียง ลุงช่าง
พัลลภ สินธุ์เจริญ พากย์เสียง นายกเทศมนตรี/ลูกค้า/ชาวเมือง1
อัฏฐผล พูนศิริวงศ์ พากย์เสียง เด็กเจ้าของปิ๊นปี้
พรชนก ดาวประดับ พากย์เสียง ชาวเมือง2
วัชระ ส่งสมบูรณ์ พากย์เสียง หมอ/เจ้าของหมาดุ2/ตำรวจ2
ทวีศักดิ์ วิริยะวรานนท์ พากย์เสียง เจ้าของหมาดุ1/ตำรวจ1
ณฐมน ภูวะปัจฉิม พากย์เสียง พยาบาล
== เพลงประกอบภาพยนตร์ ==
"แอ้งแม้ง" - สินเจริญ บราเธอร์ส
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ 
ภาพยนตร์ที่ออกฉายในปี พ.ศ. 2558
ภาพยนตร์ไทย
ภาพยนตร์โดยสหมงคลฟิล์ม
แอนิเมชันไทย
ภาพยนตร์แอนิเมชัน
พวกนักเลง

พวกนักเลง, พวกโจร หรือทับศัพท์ว่า แก๊ง (gang) เป็นกลุ่มปัจเจกบุคคลที่คบกัน เพื่อนสนิทหรือครอบครัวที่มีผู้นำที่ระบุตัวได้และมีการจัดระเบียบภายใน มีการพิจารณาหรืออ้างการควบคุมเหนือพื้นที่ในชุมชน และดำเนินพฤติกรรมรุนแรงหรือมิชอบด้วยกฎหมายไม่ว่าปัจเจกหรือเป็นกลุ่ม สมาชิกพวกนักเลงอาชญากรบางคน "โจน" หรือจำต้องพิสูจน์ความภักดีของตนโดยการกระทำอย่างโจรกรรมหรือความรุนแรง สมาชิกของพวกนักเลงอาจเรียก นักเลงหรือคนร้าย (gangster หรือ thug)
 
อาชญากรรม
อาชญาวิทยา
กระบวนการกลุ่ม
องค์การ
รักคำโตโต

"รักคำโตโต" เป็นซิงเกิลของ ลุลา และเบน ชลาทิศ ในปี พ.ศ. 2558 ประพันธ์เนื้อร้อง-แต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย บริพัตร หวานคำเพราะ ออกจำหน่ายครั้งแรกในวันที่ 1 ตุลาคม พ.ศ. 2558
โดยเพลงนี้เป็นครั้งแรกที่สองศิลปินคุณภาพ เนื้อเสียงมากเอกลักษณ์อันดับต้นๆของประเทศระหว่าง ลุลา และ เบน ชลาทิศ ที่มาถ่ายทอดเพลงรักและท่วงทำนองอันกลมกล่อ­ม ที่พร้อมมอบให้กับทุกๆคนแทนความรู้สึกดี­ดี
รักคำโตโต เป็นเพลงที่พูดถึงในรูปแบบของความอ่อนหวาน น่ารัก และการบอกรักคำโตโต ในส่วนของดนตรีมีการจัดวางเครื่องดนตร­ีให้เข้ากับเนื้อหาและเนื้อร้องที่ถูกจัดว­างมาให้เข้ากับศิลปินทั้งคู่
==การตอบรับ==
เพลง "'รักคำโตโต" ติดอันดับสูงสุดที่ 12 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 8 พฤศจิกายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
===ชาร์ต===
{|class="wikitable"
!align="left"|ชาร์ต (พ.ศ. 2558)
!align="center"|อันดับสูงสุด
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"| 37
|-
| align = "left"| ซี้ดเอฟเอ็ม ชาร์ตท็อป 20
| align = "center"| 12
|-
| align = "left"| อีเอฟเอ็ม ชาร์ต 94 ท็อป แอร์เพลย์
| align = "center"| 11
|-
|}
==อ้างอิง==
เพลงไทยสากล
เพลงในปี พ.ศ. 2558
ซิงเกิลในปี พ.ศ. 2558
เพลงของลุลา
ซิงเกิลในสังกัดไวท์มิวสิค
ซิงเกิลในสังกัดจีเอ็มเอ็ม แกรมมี่
เพลงที่ประพันธ์คำร้องโดยฟองเบียร์
ตำบลโหล่งขอด

โหล่งขอด เป็นตำบลในอำเภอพร้าว จังหวัดเชียงใหม่ จากการสำรวจเมื่อปี พ.ศ. 2561 ตำบลโหล่งขอดมีจำนวนประชากรตามทะเบียนราษฎร์ทั้งสิ้น 4,574 คน 1,932 ครัวเรือน ท้องที่ตำบลโหล่งขอดทั้งตำบลมีองค์กรปกครองส่วนท้องถิ่น คือ องค์การบริหารส่วนตำบลโหล่งขอด
== หมู่บ้าน ==
ตำบลโหล่งขอดประกอบด้วย 9 หมู่บ้าน ดังนี้
หมู่ 1 บ้านทุ่งแดง
หมู่ 2 บ้านป่าแต้ง
หมู่ 3 บ้านนาเม็ง
หมู่ 4 บ้านแม่บอน
หมู่ 5 บ้านป่าห้า
หมู่ 6 บ้านหลวง
หมู่ 7 บ้านแม่สายป่าเมี่ยง
หมู่ 8 บ้านฮ่างต่ำ
หมู่ 9 บ้านแม่สายนาเลา
== อ้างอิง ==
== แหล่งข้อมูลอื่น ==
เว็บไซต์องค์การบริหารส่วนตำบลโหล่งขอด
ข้อมูลตำบลโหล่งขอด อำเภอพร้าว เชียงใหม่: ไทยตำบล 
โหล่งขอด
โหล่งขอด
โหล่งขอด